Jens Christian Lund (S), 2006-04-25:
Jeg havde egentlig håbet, at jeg kunne få lov til at stille to spørgsmål til ministeren, men det kan jeg ikke, så jeg er nødt til at bruge det sidste til at komme ind på kystturismen.
Jeg håber selvfølgelig, ministeren fremover vil sige, at det er væsentligt, specielt for Det Skæve Danmark, at der investeres i kystturisme, og jeg har et helt konkret spørgsmål til ministeren: Er ministeren vidende om, at man i øjeblikket fører en meget differentieret prispolitik over for henholdsvis tyske og danske turister i sommerhusområderne?
Jeg ved godt, at udlejningsbureauerne er kapitalistiske virksomheder, men hvad er ministerens holdning til, at der er så store prisforskelle?
Mener ministeren ikke, det kunne være en af grundene til, at der ikke kommer så mange tyskere til vores kystområder?
Det er utrolig væsentligt, at der kommer nogle.
I påsken var jeg oppe og bese området, og jeg så mange tomme sommerhuse.
Jeg lejer ikke mit sommerhus ud, så det er ikke af personlige grunde, jeg spørger.
Vi ved, at turismen ofte bidrager godt til økonomien i de områder, der har det lidt sværere end andre, og derfor har vi netop også fokus på de områder i den turismepolitiske handlingsplan.
Det hænger jo lidt sammen med, at de ældre tyske familier ikke kommer i så mange uger, som de gjorde tidligere, og at den tyske økonomi har været noget underdrejet, så derfor er det et af de markeder, vi har tabt på.
Vi bruger, så vidt jeg erindrer, omkring 150 mio. kr. på turisme, og jeg håber selvfølgelig, at vi kan videreudvikle markedet, og bl.a. på baggrund af den debat, vi har haft i Globaliseringsrådet, er vi enige om, at vi skal fokusere mere på turisme.
Hermed sluttede spørgsmålet.
Det svar er jeg til gengæld ikke særlig glad for, for jeg synes, ministeren hælder lidt vand ud af ørerne.
Vi har hørt transportministeren sige, at det, transportministeren sammen med forligspartnerne vil arbejde for i fremtiden, er en udvidelse af de nuværende motorveje.
Det kan også godt være godt nok, men der er stadig veje, der ikke lever op til at kunne være erhvervslivets transportkorridorer, og det mener jeg simpelt hen erhvervsministeren er nødt til at forholde sig til og sikre, at der bliver investeret.
Når Folketinget har vedtaget, at det skal hedde erhvervslivets transportkorridorer, må det vel være, fordi erhvervsministeren skal sikre, at vejene har en sådan kvalitet, at de er til gavn for erhvervslivet, også i den skæve del af Danmark.
Jeg er selvfølgelig enig med ministeren i, at der er mange ting, der går godt.
Men er ministeren ikke enig med mig i, at når det nu går godt, skal vi også sikre os, at de investeringer, som har betydning for området, bliver gennemført på et tidspunkt, hvor det går godt?
Vi har vedtaget lovforslag nr. L 84, som siger, at netop for at hele Danmark skal kunne udvikle erhvervslivet, skal vores hovedlandeveje anlægges således, at de bliver erhvervslivets transportkorridorer.
Vil ministeren forklare, hvilke ideer ministeren har til at overbevise transportministeren om, at også infrastrukturen i f.eks. Viborg Amt og adgangsvejene til Viborg Amt skal være af en sådan kvalitet, at erhvervslivet føler, at der er ordentlige forhold for det i den del af landet?
Jeg er også bekendt med, at der er indgået et meget, meget bredt forlig i Folketinget om investeringer i fremtiden, og transportministeren har fremlagt sin plan for investeringer i fremtiden.
Vi har en gang imellem en diskussion her i huset om, hvorvidt der lægges asfalt nok i Danmark.
Til det vil jeg sige, at regeringen jo inden for de muligheder, den har rent økonomisk, har lagt en plan for de fremtidige trafikinvesteringer, og jeg har ingen intentioner om at ændre den plan, som transportministeren har forelagt.
Men det betyder selvfølgelig ikke, at der ikke kan komme ønsker om en yderligere udbygning af dansk erhvervsliv forskellige steder i landet, der gør, at det er nødvendigt at finansiere, og det må vi så se på hen ad vejen.
Jeg vil godt starte med at sige, at der er mange ting, der går godt i vores samfund, men jeg håber, ministeren er enig i, at det skal gå godt i hele samfundet, altså at der ikke skal ske en skævvridning af vores land, og at det specielt er vigtigt, at erhvervslivet går godt, også i yderområderne.
Det er jo ikke godt, at det kun går godt i de østdanske områder, altså på Sjælland, og omkring Århus og i Trekantområdet, men at vi også får hele den vestlige del af Jylland, Lolland-Falster og Bornholm med.
Derfor vil jeg indledningsvis gerne spørge ministeren, om ministeren har nogle generelle positive tilsagn til disse områder.
Det er faktisk sådan, at når der bliver spurgt til de generelle ting, er det jo ikke et spørgsmål om at holde et opsving i gang, men om at holde det på sporet, fordi der faktisk efterspørges arbejdskraft i bygge- og anlægssektoren.
Men det er selvfølgelig også vigtigt, som hr. Jens Christian Lund er inde på, at vi får et Danmark i balance.
Jeg mener faktisk, at den lov om erhvervsfremme, som nu skal udmøntes med de regionale vækstfora, er blevet modtaget ganske, ganske godt, og jeg kan sige, at vi er i en rigtig, rigtig god dialog med Kommunernes Landsforening om erhvervsservice og om at få udmøntet en række af de tiltag, der ligger i loven om erhvervsfremme.